Zapremina
Volumen (ponegdje i zapremina ili obujam) je mjera prostora koji objekt zauzima. SI jedinica za volumen je kubni metar. Riječ volumen se koristi kod opisivanja prostora koji zauzima dano tijelo, dok se zapremina koristi u značenju koliko se u neki spremnik može pohraniti (npr. boca od litre). Za volumen se češće koristi mjerna jedinica kubni metar, dok se za zapreminu češće koristi litra. Samo 3-dimenzionalni objekti imaju volumen, dok 1-dimenzionalni (npr. linije) i 2-dimenzionalni (npr. kvadrat) imaju volumen jednak nuli. Matematično, volumen su definirani preko integralnog računa, aproksimirajući tijelo kao zbroj volumena velikog broja vrlo malih kocki.